Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 334/09/3304	Nové Mesto nad Váhom, 17.5.2012
EEČ : 2-24-55-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
XXXXX, nar. XXXXX v XXXXX, trvale bytom XXXXX ČR, si ako otec neplní svoju vyživovaciu povinnosť v zmysle § 62 Zákona o rodine, deklarovanú mu i rozsudkom Okresného súdu Nové Mesto  nad Váhom pod sp. zn. P 151/00-95 Sen 471/00 zo dňa 12. 03. 2002, právoplatného dňa 24. 10. 2002, ktorým súd zvyšuje výživné otca na mal. XXXXX, nar. XXXXX zo sumy 500,- Sk na 900,- Sk mesačne s účinnosťou od 01. 09. 1999, nedoplatok na zročnom výživnom z titulu zvýšenia výživného za čas od 01. 09. 1999 do 28. 02. 2002 v sume 12.000,- Sk je otec povinný splácať k rukám matky XXXXX, nar. XXXXX XXXXX trvale bytom XXXXX po 500,- Sk mesačne s účinnosťou od právoplatnosti tohto rozsudku do zaplatenia pod stratou výhody splátok, nedoplatok má uhradený celý,	XXXXX si svoju vyživovaciu povinnosť riadne neplní od mesiaca september 2008 až doposiaľ, vrátane mesiaca máj 2009, pričom dňa 13. 11. 2008 zaplatil sumu vo výške 900,- Sk v prepočte 29,87 EUR a dňa 16. 03. 2009 zaplatil sumu vo výške 36,- EUR, čím takto k dnešnému dňu dlží celkovú sumu na bežnom výživnom vo výške 203,- EUR.

Právna veta:
lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
     Uznesením policajta Odboru skráteného vyšetrovania Nové Mesto nad Váhom sp. zn. ORP-575/3-OSV-TN-2009 zo dňa 21. 5. 2009 bolo v zmysle § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 2 Trestného zákona na  skutkovom základe, uvedenom vo výrokovej časti tohto uznesenia.
     Rozhodnutím Najvyššieho štátneho zastupiteľstva ČR bolo rozhodnuté o prevzatí predmetnej trestnej veci do ČR.
     Trestným rozkazom Okresného súdu v Třebíči  sp. zn. 1T 131/2011 zo dňa 19. 9. 2011, právoplatným dňa 18.10. 2011, bol obvinený XXXXX uznaný vinným z prečinu zanedbania povinnej výživy podľa § 196 odsk 1 trestného zákonníku ČR na horeuvedenom skutkovomzáklade. 
     Podľa § 215 ods. 2 písm. c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom, príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
     V  danej veci je možné sa s Trestným rozkazom Okresného súdu v Třebíči  sp. zn. 1T 131/2011 zo dňa 19. 9. 2011, právoplatným dňa 18.10. 2011, stotožniť v celom rozsahu . Nepovažujem preto za potrebné pokračovať v trestnom stíhaní obvineného aj na území SR, a preto som rozhodla tak, ako je uvedené v enunciáte môjho uznesenia.
Poučenie:
Proti tomuto uzneseniu je prípustná sťažnosť, ktorú možno podať na tunajšej prokuratúre v lehote do troch dní od doručenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka